Saksikan Kebangkitan Madam Wong Dalam Trailer Filem Rise To Power
Laman penstriman video Iflix bakal menayangkan secara eksklusif dan percuma, sebuah filem spin-off terbaru dari KL Gangster Underworld – berjudul Rise to Power. Anda boleh saksikan trailer filem tersebut dipemain video dibawah. Dalam Rise to Power, Dynas Mokhtar mengutuhkan lagi wataknya selaku Madam Wong, yang menceritakan tentang bagaimana satu-satunya wanita yang mengetuai geng KL bangkit berkuasa dengan kelicikan, keberanian, dan kekerasan. Dalam penceritaan masa silam tentang perjuangannya, May Wong menentang tradisi patriarki dalam keluarganya sambil merancang jalannya untuk menaiki takhta, tanpa sebarang belas kasihan. Beberapa watak asal akan kembali dalam filem kali ini seperti Zan (Hasnul Rahmat), Tauke (Azhan Rani), Shah (Beto Kusyairy), Adi (Zahiril Adzim), dan Belut (Amerul Affendi), di samping “King” dari filem KL Gangster (2001) yang dilakonkan oleh Ridzuan Hashim. Filem ini juga bakal memperkenalkan beberapa watak baru yang dilakonkan oleh Elvis Chin, Tony Eusoff (Saloma), dan Sharifah Sakinah (Girlfriend Aku Dari Neraka The Series). (Girlfriend Aku Dari Neraka The Series). Rise to Power akan ditayangkan secara eksklusif di Iflix pada 19 September ini. Penonton boleh menyaksikan francais KL Gangster yang lengkap di iflix dengan percuma; KL Gangster, KL Gangster 2 dan KL Gangster Underworld Musim 1, sebelum tibanya Rise to Power